Campionato do Mundo de Rally Júnior

[dereita|miniatura|[Sébastien Loeb e Daniel Elena no Rally de Finlandia de 2001.]]
[miniatura| [Per-Gunnar Andersson e Suzuki celebrando a vitoria na clase JWRC no Rally de Finlandia no 2004. ]]
O **Campionato do Mundo de Rally Júnior** (tamén coñecido como **WRC Júnior** ou **JWRC**) é unha competición complementaria ao Campionato do Mundo de Rally (WRC) e está dirixido especificamente a ofrecer aos condutores novos a oportunidade de obter experiencia e publicidade a un custo accesible. A categoría foi un paso fundamental na carreira de moitos pilotos que logo triunfaron no WRC como Sébastien Loeb, Dani Sordo, Sébastien Ogier, Jari-Matti Latvala ou Thierry Neuville. 

## Historia 
O campionato celebrouse por primeira vez en 2001 como Campionato de Pilotos Super 1600 e incluía seis probas en Europa. Sébastien Loeb converteuse no primeiro campión da competición, conducindo un Citroën Saxo Super 1600. O certame converteuse no Campionato do Mundo de Rally Júnior ao ano seguinte. 

En 2007, o campionato non incluíu rallys fóra de Europa, e foi coñecido esa tempada como Campionato de Rally Júnior (JRC). En 2011, a FIA substituíu o WRC Júnior polo **WRC Academy**, un campionato de especificación único con vehículos Ford Fiesta R2. En 2013 pasou a chamarse Campionato do Mundo de Rally Júnior da FIA. 

En 2014, a grella do JWRC foi substituída polos Citroën DS3 R3T, mentres que M-Sport reutilizou as antigas unidades Ford Fiesta R2 para o Drive DMACK Fiesta Trophy. En 2017, o JWRC volveu usar o Ford Fiesta R2. Na tempada 2018 o número de rallys reduciuse a 5, dándose no último deles o dobre de puntos. 

## Regras 
O WRC Júnior está aberto a pilotos menores de 30 anos que non competiran como pilotos de Prioridade 1 (P1) en ningunha proba do Campionato Mundial de Rallys da FIA. Dende 2018 os competidores circulan en Ford Fiesta R2T idénticos usando pneumáticos Pirelli. 

O sistema de puntuación é o mesmo que nos campionatos WRC, WRC-2 e WRC-3, cos puntos asignados aos dez primeiros clasificados do seguinte xeito: 

Non obstante, a diferenza doutras categorías, os competidores do WRC Júnior obteñen puntos de bonificación no campionato polas vitorias nos treitos durante a tempada. 

## Palmarés 
### Campionato de Pilotos 
### Estatísticas 
**Por nacionalidade do piloto**

**Por constructor**

### Rallys gañados 
: *Actualizado despois da tempada 2019.* 

## Galería 

Ficheiro:S16 fd ford.jpg|François Duval pilotando un Ford Puma S1600 no Rally de Finlandia de 2001. 
Ficheiro:S16 sl citroen.jpg|Sébastien Loeb pilotando o seu Citroën Saxo VTS S1600 en 2001. 
Ficheiro:S16 ad fiat.jpg|Fiat Punto S1600 no Rally de Finlandia de 2001. 
Ficheiro:Nicolas Bernardi - 2004 Rally Finland.jpg|Renault Clio S1600 no Rally de Finlandia de 2004. 
Ficheiro:Suzuki Ignis Super 1600 (JWRC Saison 2004).jpg|Suzuki Ignis S1600 nun salón do automóbil no 2003. 
Ficheiro:Saxony rally racing Opel Corsa Super 1600 14 (aka).jpg|Opel Corsa S1600 no 2005. 
Ficheiro:Tapio Suominen Rally Finland.jpg|Suzuki Swift S1600 no Rally de Finlandia de 2007. 
Ficheiro:Elfyn Evans-2007 Wales Rally GB 001.jpg|Ford Fiesta ST no Rally de Gales de 2007. 
Ficheiro:Sébastien Ogier - 2008 Rallye Deutschland 3.jpg|Sébastien Ogier cun Citroën C2 S1600 no Rally de Alemaña de 2008. 
Ficheiro:Martin Prokop - 2009 Cyprus Rally 2.jpg|Martin Prokop cun Citroën C2 S1600 no Rally de Chipre de 2009. 

## Notas 
## Véxase tamén 
### Outros artigos 
* Campionato do Mundo de Rally 2
* Campionato do Mundo de Rally 3
### Ligazóns externas 
* Júnior WRC en WRC.com